Suresh 99 Views iffco
ఇఫ్కో-బ్యాంక్‌ ఆఫ్‌ బరోడా కోబ్రాండెడ్‌ డెబిట్‌కార్డులు
న్యూఢిల్లీ,మే 26: సహకార రంగంలో ప్రపంచంలోనే అతిపెద్ద ఎరువుల తయారీ కర్మాగారం ఇఫ్కో తాజా గా బ్యాంక్‌ ఆఫ్‌ బరోడాతో జతకలిసి కోబ్రాండెడ్‌ డెబిట్‌కార్డులు జారీచేస్తోంది. ఈ ఏడాది ఫిబ్రవరిలోనే ఇందుకు సంబంధించి రెండు సంస్థలు ఎంఒయు చేసుకున్నాయి. ఈ కార్డులసాయంతో రైతులు వ్యవ సాయానికి అవసరమైన ఎరువులు, పురుగుమందులు, విత్తనాలు వంటివి కొనుగోలు చేసుకునే అవకాశం ఉంటుంది. ప్రధాని నరేంద్రమోడీ డిజిటల్‌ ఇండియా పథకాన్ని మరింత విజయవంతంచేసే లక్ష్యంతో ఈ టైఅప్‌ ఏర్పాటు చేసుకున్నట్లు రెండు సంస్థలు ప్రకటించాయి.
ఈ స్కీం కింద బరోడా బ్యాంకులో రైతు ఒక ఖాతాను ప్రారంభింస్తారు. ఆధార్‌కార్డు సాయంతో ఖాతా రూ.100తో ప్రారంభమవుతుంది. వెనువెంటనే రైతుకు ఇఫ్కో,బిఒబి కోబ్రాండెడ్‌ డెబిట్‌ కార్డు అందుతుంది. ఈకార్డుసాయంతో 2500 వర కూ కొనుగోళ్లు చేసుకోవచ్చు. నెలరోజులపాటు ఎలాం టి వడ్డీచెల్లింపులు అవసరంలేదు. ఇఫ్కో బిఒబి కార్డు లను మీరట్‌లో మొత్తం 51మంది రైతులకు లాంఛ నంగా అందచేసారు. ఇఫ్కో హెచ్‌ఆర్‌ డైరెక్టర్‌ ఆర్‌పిసింగ్‌, బ్యాంక్‌ ఆఫ్‌ బరోడా ఎండి పిఎస్‌ జయ కుమార్‌ ఇతర అధికారులు ఈ కార్యక్రమంలో పాల్గొన్నారు. ఈకార్డులసాయంతో రైతులు వడ్డీలేకుండా రూ.2500వరకూ కొనుగోళ్లు చేసుకోవచ్చని, అయితే సకాలంలో చెల్లిస్తే బ్యాంకుమరింతగా ఆదుకుం టుందని ఆర్‌పిసింగ్‌ వెల్లడించారు. విత్తనాలు, ఎరువులు, బయోఎరువులు, ఆగ్రో రసాయనాలు, ఇతర పౌష్టిక ఎరువుల గుళికలు వంటివి కొనుగోలుచేసుకోవచ్చు. బ్యాంకు పరిధిలో అమలయ్యే నగదు రహిత లాబాదేవీలపై ఖాతాదారులకు అవగాహనపెంపొందిస్తామని బ్యాంక్‌ ఆఫ్‌ బరోడా ఎండి జయకుమార్‌ వెల్లడించారు. ప్రాథమికంగా రెండులక్షల కోబ్రాండెడ్‌ డెబిట్‌కార్డులు జారీచేస్తామన్నారు. తొలివిడతగా ఉత్తరప్రదేశ్‌, బీహార్‌, రాజస్థాన్‌, మధ్యప్రదేశ్‌లో జారీ అవుతాయని, ఆతర్వాత మలిదశలో దేశవ్యాప్తంగా అమలవుతుందన్నారు. ఈ కార్డులు ఇఫ్కో ఉత్పత్తులు కొనుగోళ్లకు వీలవుతాయని రైతులు గుర్తించాలి.